

BIRŽŲ RAJONO SAVIVALDYBĖS ADMINISTRACIJOS DIREKTORIUS

**ĮSAKYMAS**

**DĖL MOKINIŲ NEMOKAMAM MAITINIMUI SKIRTIEMS PRODUKTAMS ĮSIGYTI SKIRIAMŲ LĖŠŲ DYDŽIO NUSTATYMO**

2025 m. sausio 2 d. Nr. A-3

Biržai

Vadovaudamasi Lietuvos Respublikos vietos savivaldos įstatymo 34 straipsnio 6 dalies 2 punktu, Lietuvos Respublikos socialinės paramos mokiniams įstatymo 7 straipsniu 2 dalimi, 15 straipsnio 3 dalies 1 punktu, Lietuvos Respublikos Vyriausybės 2014 m. lapkričio 5 d. nutarimu Nr. 1206 „Dėl Socialinės paramos išmokų atskaitos rodiklių dydžių patvirtinimo“, Pusryčių, pietų ir pavakarių patiekalų gamybai reikalingų produktų rinkinių sąrašu pagal mokinių amžiaus grupes, patvirtintu Lietuvos Respublikos sveikatos apsaugos ministro 2010 m. spalio 4 d. įsakymu Nr. V-877 „Dėl Pusryčių, pietų ir pavakarių patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“:

1. N u s t a t a u, kad mokinių nemokamam maitinimui skirtiems produktams įsigyti vienai dienai vienam mokiniui (įskaitant prekių pirkimo pridėtinės vertės mokestį) skiriama:

1.1. pusryčiams ar pavakariams:

1.1.1. priešmokyklinio ugdymo grupių ir 1–4 klasių mokiniams – 1,65 Eur;

1.1.2. 5–10 (I–II gim.), III-IV gim. klasių mokiniams – 1,95 Eur;

1.2. pietums:

1.2.1. priešmokyklinio ugdymo grupių ir 1–4 klasių mokiniams – 3,00 Eur;

1.2.2. 5–10 (I–II gim.), III–IV gim. klasių mokiniams –3,50 Eur;

1.3. mokyklų organizuojamose vasaros poilsio stovyklose – 6,70 Eur.

2. P r i p a ž į s t u netekusiu galios Biržų rajono savivaldybės administracijos direktoriaus 2024 m. sausio 8 d. įsakymą Nr. A-12 „Dėl mokinių nemokamam maitinimui skirtiems produktams įsigyti skiriamų lėšų dydžio nustatymo“.

Biudžeto skyriaus vedėja,

laikinai atliekanti administracijos direktoriaus funkcijas Dalia Šarkūnienė

Parengė

Gintutė Žagarienė

2025-01-02